Ondrej Duda

Ondrej Duda (* 5. december 1994, Snina) je slovenský futbalový útočník a reprezentant. Od roku 2023 je hráčom klubu Hellas Verona FC  V roku 2014 vyhral cenu Petra Dubovského, ktorá sa na Slovensku udeľuje najlepšiemu slovenskému hráčovi do 21 rokov.

Jeho obľúbeným klubom je Liverpool FC, obľúbeným hráčom anglický záložník Steven Gerrard.

 Klubová kariéra 

 MFK Snina 
Svoju futbalovú kariéru začal už ako žiak v MFK Snina.

 MFK Košice 
Od dorastu pôsobil v MFK Košice. Do A-tímu MFK Košice v jeho 17 rokoch ho povolal tréner Ján Kozák.http://sport.sme.sk/c/7579136/o-dudu-sa-zaujimaju-oba-milanske-kluby-a-tiez-neapol-a-arsenal.html V zimnom prestupovom období sezóny 2013/14 sa dohodol na prestupe do poľského tímu Legia Varšava.  Zmluva s Košicami mu končila v lete 2014. Ondrej chcel odísť už v zime, čo by bolo výhodné aj pre klub, ktorý by za neho zinkasoval peniaze (v lete by mohol odísť zadarmo aj cez zavedený systém tabuľkového odstupného, ktorý sa na prestupy do zahraničia nevzťahoval). 

 Legia Varšava 
Do Legie prestúpil koncom februára 2014. Podpísal zmluvu na 4½ roka. V Ekstraklase debutoval 9. marca 2014 v zápase so Śląsk Wrocław (remíza 1:1). Nastúpil v základnej zostave a hral do 57. minúty. Pri svojej premiére sa dostal do dvoch gólových príležitostí, ktoré ale nepremenil. O týždeň neskôr 16. marca strelil v Ekstraklase svoj prvý ligový gól proti tímu Wisła Kraków. Zvyšoval na 2:0, zápas skončil remízou 2:2. Prakticky nepotreboval čas na adaptáciu v novom klube od začiatku podával výkony na vysoké úrovni. Sezónu 2013/14 zakončil ziskom poľského ligového titulu.

V sezóne 2014/15 v domácom dueli 2. predkola Ligy majstrov UEFA proti írskemu klubu St Patrick's Athletic FC (remíza 1:1) prihrával v samom závere na gól Miroslavovi Radovićovi. Rovnakému hráčovi prihrával na gól aj v odvete 23. 7, Legia vyhrala v Írsku 5:0 a postúpila do 3. kola proti škótskemu Celtic FC.http://sport.sme.sk/c/7299647/liga-majstrov-legia-s-kuciakom-a-dudom-postupila-caka-ju-celtic.html S Legiou mal našliapnuté do play-off predkola po víťazstve nad Celticom 4:1 doma a 2:0 vonku, ale UEFA potrestala klub kontumáciou za administratívnu chybu (neoprávnený štart hráča Bartosza Bereszynského v závere odvetného zápasu) a Legia tak prišla o možnosť zabojovať o základnú skupinu Ligy Majstrov. Namiesto toho sa predstavila v 4. predkole Európskej ligy 2014/15 proti kazašskému FK Aktobe. Duda strelil v prvom zápase v Kazachstane víťazný gól a zariadil výhru Legie 1:0.http://sport.sme.sk/c/7344843/sparta-hrala-11-v-zwolle-lokeren-hull-10-duda-rozhodol-o-vyhre-legie-10.html Legia potom vyhrala aj v odvete a kvalifikovala sa do základnej skupiny. Víťazným gólom rozhodol tiež zápas 6. 11. 2014 proti FK Metalist Charkov, Legia si víťazstvom 2:1 zaistila postup do jarného šesťnásťfinále. V sezóne 2014/15 vyhral s klubom poľský futbalový pohár.http://sport.sme.sk/c/7784076/duda-s-kuciakom-ziskali-polsky-pohar.html Obhajoba ligového titulu se nepodarila. Legia skončila na druhom mieste.

V sezóne 2015/2016 v 3. kole Európskej ligy proti albánskemu klubu FK Kukësi bol inzultovaný, keď ho zasiahol kameň hodený z hľadiska. V odvetnom zápase play-off Európskej ligy  pomohol gólom v odvete proti FK Zoria Luhansk až gólom v nadstavenom čase druhého polčasu a Legia vyhrala 3:2.http://sport.sme.sk/c/7984040/duda-rozhodol-o-triumfe-legie-v-skupine-si-zela-spartu-a-celtic.html S Legiou Varšava získal najskôr poľský pohár, keď vo finále Legia vyhrala nad Lechom Poznaň 1:0 a Ondrej Duda hral do 67. minúty. Potom získal s mužstvom aj titul a získal tak double. 

 Hertha Berlín 
V júli 2016 prestúpil do Herthy Berlín, keď podpísal zmluvu na 5 rokov. Debut zaznamenal 23.7. 2016 v  prípravnom zápase jeho Herthy Berlín proti AZ Alkmaar. Hertha prehrala 0:3. Ondrej nastúpil v druhom polčase, kedy už jeho nové mužstvo prehrávalo 0:2.http://sport.sme.sk/c/20222393/duda-debutoval-za-herthu-pri-prehre-odohral-cely-druhy-polcas.html

 Reprezentačná kariéra 
Duda reprezentoval Slovensko v kategóriach U19 a U21. S tímom U21 vyhral v septembri 2014 3. kvalifikačnú skupinu (zisk 17 bodov) pred druhým Holandskom (16 bodov), čo znamenalo účasť v baráži o Majstrovstvá Európy hráčov do 21 rokov 2015 v Česku.http://sport.sme.sk/c/7373510/mladi-slovaci-vyhrali-v-holandsku-10-a-postupili-do-baraze-o-me.html

4. novembra 2014 ho tréner Ján Kozák nominoval do A-mužstva slovenskej reprezentácie pre kvalifikačný zápas s Macedónskom a prípravný s Fínskom.http://sport.sme.sk/c/7475302/kozak-nominoval-na-macedonsko-aj-tinedzera-dudu.html Proti Macedónsku nenastúpil, debutoval až 18. novembra proti Fínsku, kde nastúpil na ihrisko v 59. minúte (výhra 2:1). Pri svojom druhom reprezentačnom štarte 31. marca 2015 v priateľskom zápase proti Česku na žilinskom Štadióne pod Dubňom strelil v 50. minúte po prihrávke Jána Greguša víťazný gól na konečných 1:0.http://sport.sme.sk/c/7728625/slovaci-vyhrali-10-mladi-hraci-su-prislubom-tvrdi-kozak.html

 ME 2016 
V úvodnom zápase Slovenska na ME 2016 proti Walesu nastúpil v 60. minúte, keď striedal Patrika Hrošovského. Už v ďalšej minúte strelil vyrovnávajúci gól na 1:1 po prihrávke Róberta Maka. Tento gól bol historicky prvý pre Slovensko na ME. Slovenský tím napokon prehral 1:2. V ďalšom zápase nastúpil proti Rusku v základnej zostave a hral do 67. minúty, keď ho vystriedal Adam Nemec. V treťom zápase v skupine B nastúpil proti Anglicku od začiatku zápasu a hral do 57. minúty, keď ho vystriedal Dušan Švento. V osemfinálovom zápase s Nemeckom nenastúpil.

 Reprezentačné zápasy a góly 

     Vyhratý zápas     Remízový zápas     Prehratý zápas

 Por. č. Dátum MiestoMužstvo 1Celkový výsledokMužstvo 2Typ zápasuMinútyGóly1.18. 11. 2014Žilina, Slovensko2:1priateľský32'02.31. 3. 2015Žilina, Slovensko1:0priateľský81'13.14. 6. 2015Žilina, Slovensko2:0kvalifikácia ME 201611'04.5. 9. 2015Oviedo, Španielsko2:1kvalifikácia ME 201630'05.9. 10. 2015Žilina, Slovensko0:1kvalifikácia ME 201611'06.13. 11. 2015Trnava,  Slovensko3:2priateľský3'07.17. 11. 2015Žilina, Slovensko3:1priateľský90'08.25. 3. 2016Trnava,  Slovensko0:0priateľský90'09.29. 3. 2016Dublin, Írsko2:2priateľský25'010.29. 5. 2016Augsburg, Nemecko1:3priateľský61'011.4. 6. 2016Trnava,  Slovensko0:0priateľský25'012.12. 6. 2016Bordeaux,  Francúzsko2:1ME 201630'113.15. 6. 2016Lille,  Francúzsko1:2ME 201667'014.20. 6. 2016Saint-Étienne,  Francúzsko0:0ME 201657'015.10. 6. 2017Vilnius,  Litva1:2kvalifikačný MS 2018  89'0
Stav k 13.6.2017

 Úspechy 
 majster Poľska (2): 2013/2014, 2015/2016http://sportky.zoznam.sk/c/147402/duda-nechce-sklamat-kozaka-musim-tvrdo-pracovat-pretoze
 víťaz Poľského pohára (2): 2014/2015, 2015/2016
 víťaz Ceny Petra Dubovského (1): 2014

 Referencie 

 Iné projekty 

 Externé odkazy 
 Oficiálna stránka  
 Profil hráča na 90minut.pl 
 Profil hráča na transfermarkt.de
 Profil hráča na National Football Teams.com 
 Profil hráča – reprezentačné štatistiky 
 Profil hráča na soccerway.com 
 Profil hráča - na eurofotbal.cz

Kategória:Slovenskí futbalisti
Kategória:Futbaloví útočníci
Kategória:Hráči MFK Snina
Kategória:Hráči MFK Košice
Kategória:Hráči KP Legia Warszawa
Kategória:Hráči Hertha BSC
Kategória:Hráči 1. FC Köln
Kategória:Hráči Fußball-Bundesligy
Kategória:Hráči Majstrovstiev Európy vo futbale 2016
Kategória:Osobnosti zo Sniny